Päätös Euroopan unionin tulevaisuutta käsittelevän valmistelukunnan rahoittamiseksi perustetun rahaston talousarvion vahvistamisesta varainhoitovuodeksi 2002



Virallinen lehti nro L 123 , 09/05/2002 s. 0040 - 0046



Päätös Euroopan unionin tulevaisuutta käsittelevän valmistelukunnan rahoittamiseksi perustetun rahaston talousarvion vahvistamisesta varainhoitovuodeksi 2002 (2002/351/EU) NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJAT, jotka ottavat huomioon rahaston perustamisesta Euroopan unionin tulevaisuutta käsittelevän valmistelukunnan rahoittamiseksi (jäljempänä "rahasto") ja sen varainhoitoa koskevista säännöistä 21 päivänä helmikuuta 2002 tehdyn neuvostossa kokoontuneiden jäsenvaltioiden hallitusten edustajien päätöksen 2002/176/EU(1) ja erityisesti sen 3 artiklan, ottavat huomioon Euroopan unionin tulevaisuutta käsittelevän valmistelukunnan pääsihteerin esittämän ehdotuksen Euroopan unionin tulevaisuutta käsittelevän valmisteluvaliokunnan rahoittamiseksi perustetun rahaston ennakkoarvioiksi varainhoitovuodeksi 2002, ottavat huomioon rahaston ennakkoarvioita varainhoitovuodeksi 2002 koskevan, 10 päivänä huhtikuuta 2002 annetun Euroopan parlamentin suostumuksen, ottavat huomioon rahaston ennakkoarvioita varainhoitovuodeksi 2002 koskevan, 27 päivänä maaliskuuta 2002 annetun neuvoston suostumuksen, ottavat huomioon rahaston ennakkoarvioita varainhoitovuodeksi 2002 koskevan, 3 päivänä huhtikuuta 2002 annetun komission suostumuksen, sekä katsovat, että 21 päivänä helmikuuta 2002 tehdyn Euroopan unionin neuvostossa kokoontuneiden jäsenvaltioiden hallitusten edustajien päätöksen 2002/176/EU 3 artiklassa tarkoitettu menettely on näin saatettu päätökseen, OVAT PÄÄTTÄNEET SEURAAVAA: Ainoa artikla Vahvistetaan lopullisesti Euroopan unionin tulevaisuutta käsittelevän valmistelukunnan rahoitusta varten perustetun rahaston talousarvio varainhoitovuodeksi 2002 sellaisena kuin se on liitteessä. Tehty Brysselissä 18 päivänä huhtikuuta 2002. Jäsenvaltioiden hallitusten edustajien konferenssin puolesta Puheenjohtaja F. J. Conde De Saro (1) EYVL L 60, 1.3.2002, s. 56. LIITE EUROOPPA-VALMISTELUKUNNAN RAHOITUSRAHASTO Talousarvio varainhoitovuodeksi 2002 TULOTAULUKKO >TAULUKON PAIKKA> OSASTO 9 TULOT LUKU 90 - TOIMIELINTEN RAHOITUSOSUUDET Määrärahat 2002 4000000 Eurooppa-valmistelukunnan rahoittamiseksi tarkoitetut Euroopan unionin toimielinten rahoitusosuudet: >TAULUKON PAIKKA> LUKU 99 - MUUT TULOT Määrärahat 2002 p.m. MENOTAULUKKO Yhteenveto määrärahoista >TAULUKON PAIKKA> OSASTO 1 VALMISTELUKUNNAN JÄSENIÄ JA HENKILÖSTÖÄ KOSKEVAT MENOT LUKU 11 - PUHEENJOHTAJAN JA VARAPUHEENJOHTAJAN MATKAT Määrärahat 2002 67500 Selvitysosa Määräraha on tarkoitettu kattamaan puheenjohtajan ja varapuheenjohtajien matkat toimielinten toimipaikoille puheenjohtajiston tai valmistelukunnan kokousten yhteydessä. LUKU 12 - ASUMIS- JA OLESKELUKORVAUKSET Määrärahat 2002 271250 Selvitysosa Määräraha on tarkoitettu kattamaan puheenjohtajan ja varapuheenjohtajien kulut puheenjohtajiston tai valmistelukunnan kokouksissa. LUKU 13 - PALKAT JA MUUT KORVAUKSET Määrärahat 2002 375000 Selvitysosa Määräraha on tarkoitettu kattamaan kulujen korvaaminen pääsihteeristölle ja yhteisöjen toimielinten henkilöstöön kuulumattoman sihteeristöhenkilöstön palkat. LUKU 14 - TYÖMATKAKULUT Määrärahat 2002 95000 Selvitysosa Määräraha on tarkoitettu kattamaan puheenjohtajan ja varapuheenjohtajien sekä yhteisöjen toimielinten henkilöstöön kuulumattoman sihteeristöhenkilöstön matka- ja oleskelukulut. LUKU 15 - EDUSTUSKULUT Määrärahat 2002 150000 Selvitysosa Määräraha on tarkoitettu kattamaan erityisesti puheenjohtajiston jäsenille tehtäviensä suorittamisesta aiheutuvat kulut. OSASTO 2 ERILAISET HALLINTOMENOT LUKU 21 - KÄÄNNÖKSET Määrärahat 2002 1721250 Selvitysosa Määräraha on tarkoitettu kattamaan valmistelukunnan jäsenille tarkoitetut tai heiltä tulevat tekstit, joita ei voida kääntää toimielimissä. LUKU 22 - ESITTEET JA JULKAISUT Määrärahat 2002 400000 Selvitysosa Määräraha on tarkoitettu kattamaan sellaisten laajaan levitykseen menevien julkaisujen tekeminen, joita ei voida tuottaa toimielimissä. LUKU 23 - TUTKIMUKSET, KUULEMISET JA KESKUSTELUFOORUMI Määrärahat 2002 350000 Selvitysosa Määräraha on tarkoitettu kattamaan valmistelukunnan pyytämien korkean tason tutkimusten toteutus ja kulujen korvaaminen valmistelukunnan mahdollisesti kuulemille merkittäville henkilöille. LUKU 24 - PERUSRAKENNEKULUT JA MUUT KULUT Määrärahat 2002 200000 Selvitysosa Määräraha on tarkoitettu kattamaan edellä mainituista kuluista poikkeavat kulut, joita mikään toimielin ei voi ottaa vastatakseen, erityisesti muualla kuin toimielinten toimipaikoilla aiheutuvat kulut (ajoneuvojen, kokoontumistilojen, laitteiden vuokraus jne.). OSASTO 10 MUUT MENOT LUKU 100 - VARAUS ENNAKOIMATTOMIA MENOJA VARTEN Määrärahat 2002 370000